આ આંગડિયા પેઢી દિવાળી પછી ખૂલી જ નથી અને તેના કર્મચારીઓને પણ બીજે કામ શોધી લેવા જણાવી દેવાયું છે. ત્યાં કામ કરતા કર્મચારીનું કહેવું છે કે સટ્ટા અને હવાલામાં આશરે ૧૩ કરોડથી પણ વધારે નુકસાન થતાં પેઢીને બંધ કરવી પડી છે. વધુમાં જાણવા મળ્યું કે જો એક આંગડિયા પેઢી બંધ થાય તો અન્ય આંગડિયા પેઢીને પણ તેની અસર થતી હોય છે, જેમણે પૈસા ગુમાવ્યા છે તેવા લોકો હાલ તો પેઢીના સંચાલકો પાસેથી તેની વસૂલાત માટે પોતાની રીતે પ્રયત્ન કરી રહ્યા છે.